NaiveNeuron/SloPal huggingface dataset:
Bublavý, Dušan, poslanec NR SR (2014-10-14):
Ďakujem za slovo. Vážené kolegyne, kolegovia, dovoľte mi predniesť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 539/2008 Z. z. o podpore regionálneho rozvoja, tlač 1085, v druhom čítaní. Za gestorský výbor bol určený Výbor Národnej rady Slovenskej republiky pre verejnú správu a regionálny rozvoj. Uvedený návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre pôdohospodárstvo a životné prostredie. Výbory zaujali k nemu nasledovné stanoviská: Ústavnoprávny výbor Národnej rady Slovenskej republiky uznesením č. 493 zo 7. októbra 2014 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami, Výbor Národnej rady Slovenskej republiky pre financie a rozpočet uznesením č. 333 zo 7. októbra 2014 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami, Výbor Národnej rady Slovenskej republiky pre hospodárske záležitosti uznesením č. 349 zo 7. októbra 2014 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami, Výbor Národnej rady Slovenskej republiky pre verejnú správu a regionálny rozvoj uznesením č. 195 zo 14. októbra 2014 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami, Výbor Národnej rady Slovenskej republiky pre pôdohospodárstvo a životné prostredie uznesením č. 281 zo 7. októbra 2014 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy, ktoré nebudem čítať, lebo ich máte pred sebou, je ich 14, a gestorský výbor odporúča hlasovať spoločne o bodoch 1 až 14 s odporúčaním gestorského výboru schváliť. Spoločná správa výborov Národnej rady Slovenskej republiky o uvedenom návrhu zákona bola schválená v druhom čítaní gestorským výborom č. 197 zo 14. októbra 2014. Výbor ma určil za spoločného spravodajcu a súčasne ma poveril za prvé, predniesť spoločnú správu výborov na schôdzi Národnej rady Slovenskej republiky a za druhé, navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnom návrhu zákona ihneď po ukončení rozpravy k nemu a zároveň po skončení druhého čítania pristúpiť k tretiemu čítaniu ihneď. Pán predseda, skončil som, otvorte, prosím, rozpravu.
Mičovský, Ján, poslanec NR SR (2014-11-10):
Ďakujem za slovo. Ďakujem, pán minister, rozhodli ste sa, že podporíte zmenu zákona o verejnom obstarávaní. Je to skutočne prísľub na otvorenej scéne a je to dobrý prísľub, takže fajn. Ale musím sa spýtať, keďže korupcia sa nevyhýba ani vášmu rezortu, kedy podporíte svojho učiteľa statočného Ota Žarnaya z Košíc? Učiteľa, ktorý sa stal symbolom korupcie nielen v školstve, ale v našej krajine a zároveň symbolom boja voči korupcii, ktorý keď nevieme systémovo, tak sa ho pokúšajú zvládnuť jednotlivci mnohokrát beznádejne, a napriek tomu statočne. A chcem vás poprosiť, využívam túto možnosť, vy ste už druhý minister, ktorý sľúbil, že na Obchodnú akadémiu do Košíc, kde sa naozaj zbiehajú podivné nitky rôznych korupčných vzťahov, na ktoré poukázal Oto Žarnay, že na túto Obchodnú akadémiu pošlete ministerskú kontrolu. Pán exminister Čaplovič to, žiaľ, nestihol. Čas uteká a myslím si, pán minister, že pracuje možno aj proti vám. Preto bude veľmi dobré, keď tú kontrolu pošlete a keď si urobíte otvorený obraz o tom, na čo nepoukázal iba Oto Žarnay, ale aj najvyšší kontrolór košickej VÚC-ky pán JUDr. Farkaš, ktorý nielenže potvrdil, ale ešte aj rozšíril korupčné zistenia, ktoré v Košiciach v školstve aj na Obchodnej akadémii existujú a ktorý za to bol rovnakým metrom odmenený. Bol nezvolený do funkcie a pre istotu to urobili vo VÚC zastupiteľstve verejným spôsobom, aby náhodou niekoho nenapadlo podržať takémuto krajskému kontrolórovi stranu. Viete, na vaše rozhodnutie nečaká Žarnay, ten sa už voľajako bude musieť životom pretĺcť, aj keď sa pretĺka mizerne po 17 rokoch praxe, ale čaká na to aj 60-tisíc učiteľov, ktorí sa naozaj spytujú, ako majú vychovávať naše deti, či v pravde, alebo v pokrytectve. Ďakujem.
Pročko, Jozef, poslanec NR SR (2022-06-14):
Ďakujem veľmi pekne. Ja som tam bol, pani Vaľová, a musím povedať, že ste aj tam predvádzali toto, čo predvádzate tu. Vy ste pri všetkej úcte veľmi arogantná, ste neprispôsobivá, vy idete do konfliktu stále. Ja som sa tu smial, samozrejme, veď ste, ako čo iné sa môže človek, len smiať z vás a vy reagujete urážkami, dehonestovaním. Zas, ja som sa zasmial z toho a to každý má právo tu v tomto parlamente sa zasmiať. Tak isto ste reagovali aj včera. Boli ste veľmi arogantná, nepríjemná, zlá. Proti tej komisii nemám nič, pretože to robíme inak. Bola vybraná komisia a tam naozaj boli odborníci, odborníci, ktorí mali posúdiť a pomôcť vybrať si. U vás to bolo iné. Hranol povedal tento bude riaditeľ a ten bol riaditeľ. Viete, ja keby som teraz mal byť taký ako vy, tak vám tak naložím za to Humenné, čo ste tam robili, tak by som vám mohol dať tiež nakladačku teraz pred celým národom, ale načo? Stačí, keď si pozrú všetci ten film od Paľa Fejéra, na ktorého ste boli nahnevaná, že ten film natočil o vás a ľudia si o vás urobia naozaj názor. Ja vám ako človeku zo srdca želám veľa zdravia. Ale takí ľudia ako vy, takí ako vy vnášajú do spoločnosti len nenávisť a zlobu. Vytvárate, vytvárate aj s vašou smeráckou partičkou na všetko, čo urobíme, vytvárate o nás veľmi negatívny pohľad a popritom tá komisia bola len a len na pomoc. Dnes tu napríklad vypovedal pán Mizík, ktorý je člen kultúrnej komisie a ktorý tam vôbec, ale vôbec nebol a mohol prísť tiež. Aj to svedčí o tom, aký má opozícia vzťah ku kultúre.
Mezenská, Helena, poslankyňa NR SR (2015-06-24):
Nemáte právo, pán poslanec, na to, bezprizorne a bezducho označovať ľudí, ktorí sa kriticky prejavujú protestom, prejavujú voči uvelebenému politickému riadeniu, za fašistov, neonacistov, neofašistov, dokonca za ľudí, ktorí sú zmanipulovaní. Mňa tiež mnoho ľudí, ktorí sa zúčastnili sobotňajšieho protestu, vyzvalo, aby som sa v ich záujme ohradila voči politikom, ktorí takýmto spôsobom nekorektne zasahujú do ich základných ľudských a demokratických slobôd a práv. Vyprosujú si, aby ich niekto takýmto spôsobom označoval nesprávnymi a politicky nekorektnými termínmi. Ľudia majú právo sa zhromažďovať, majú právo svoj názor vyjadriť. A to, že dnes protesty a kritika mnohých ľudí, v mnohých prípadoch oprávnená kritika ľudí, je mlynom na politiku a zviditeľňovanie extrémistických a radikálnych skupín, treba sa zamyslieť, kto za tento stav nesie zodpovednosť.
Laššáková, Jana, podpredsedníčka NR SR (2012-09-26):
Ja len naozaj krátko. Myslím si, že bude čas po tom, ako odhlasujeme novelu rokovacieho poriadku, aby sme v druhom čítaní možno niektoré veci upravili tak, že, ja predpokladám, budeme mať čas na to, aby sme veci, ktoré možno sú potrebné, vyriešili. Takže ďakujem pekne. A ďakujem ešte raz za to, že sme mohli rokovať aj po 19.00 hodine.
Huba, Mikuláš, poslanec NR SR (2015-06-23):
Ďakujem pekne za slovo. Musím povedať, že aj ja zdieľam obavy kolegu Hlinu, že tento zákon v prípade svojho schválenia bude zneužiteľný. A k týmto obavám ma vedie aj formulácia, na ktorej sa dosť tento návrh zakladá, a to je formulácia o akýchsi bližšie nešpecifikovaných rozsiahlych nevyužívaných územiach, ktorých sa má tento zákon týkať. Keď som sa v prvom čítaní pýtal pána predkladateľa, aby mi vymenoval príkladmo povedzme desať takýchto území na Slovensku, dosiaľ som sa odpovede na túto moju otázku nedočkal. Na druhej strane som sa v prvom čítaní zmienil aj o tom, že na Slovensku máme desiatky, ak nie stovky území, ktoré nielenže ležia ladom, ale sú aj devastované predchádzajúcou ekonomickou činnosťou. Ja som očakával a ešte očakávam, asi naivne, že z vládnych lavíc a vládnych poslaneckých lavíc príde takýto pozmeňujúci návrh, ktorý upresní a upriami, by som povedal, zameranie tohto zákona práve na takéto devastované územia, na tie tzv. brownfields, a bude viesť k tomu, aby sa naozaj revitalizovali a využili tieto plochy, ktoré nás tu už roky a desaťročia sužujú a vytvárajú rôzne problémy vrátene environmentálnych. V tomto by som videl zmysel podobného návrhu zákona. Asi, hovorím, som naivný, keď očakávam, že bude týmto smerom zacielený nejakým ešte pozmeňujúcim návrhom, ktorý príde. Ja som, priznám sa, v tomto časovom strese takýto pozmeňovák nestihol pripraviť, aj keď som chcel. A možno sa to budem pokúšať riešiť potom novelou tohto zákona, ak bude prijatý. Ďakujem pekne.
Žiga, Peter, podpredseda NR SR (2024-06-13):
Prezentujme sa a hlasujme. (Hlasovanie) 133 prítomných, 77 za, 48 proti, 7 sa zdržalo, 1 nehlasoval. Konštatujem, že sme schválili vládny návrh novely zákona č. 250/2012 o regulácii v sieťových odvetviach . Keďže sme vyčerpali všetky body hlasovania, predtým ešte, ako vyhlásim päťminútovú prestávku, pán predseda výboru Blcháč, nech sa páči.
Pellegrini, Peter, predseda NR SR (2023-12-15):
Pán poslanec Grendel.
Pellegrini, Peter, predseda NR SR (2023-11-15):
Ďakujem pekne. Pred tým, ako uzavriem rokovanie pred obedňajšou prestávkou, pán predseda výboru Richter.
Zmajkovičová, Renáta, podpredsedníčka NR SR (2012-11-28):
Pán poslanec Hlina s reakciou, nech sa páči.
P. Paška, predseda NR SR: (2007-09-13):
Kolegyne, kolegovia, poprosím vás, rád by som zistil, či sme uznášaniaschopní, stačí, ak sa budete prezentovať. Poprosím len o prezentáciu, aby sme zistili, či sme po prestávke uznášaniaschopní. (Prezentácia.) Konštatujem, že sme uznášaniaschopní. Poprosím teraz... (Reakcie z pléna.) Kolegovia, kolegyne, len sme zisťovali, či sme uznášaniaschopní. Sme uznášaniaschopní, takže poprosím každého, kto má pocit, že nereaguje jeho hlasovacie zariadenie, aby vyskúšal vytiahnuť a vložiť hlasovaciu kartu. Ďakujem pekne. Poprosím, pán poslanec, budeme teda hlasovať. (Ruch v sále.) Kolegyne, kolegovia, poprosím o pokoj. Budeme hlasovať v treťom čítaní o návrhu zákona ako o celku. (Hlasovanie.) 116 prítomných, 108 za, 1 proti, 5 sa zdržali, 2 nehlasovali. Konštatujem, že sme schválili vládny návrh novely zákona č. 139/1998 Z. z. o omamných látkach, psychotropných látkach a prípravkoch. Ďakujem pekne, pán spravodajca. Pán poslanec Prokopovič bude teraz uvádzať v druhom čítaní hlasovanie o vládnom návrhu zákona o používaní záznamového zariadenia v cestnej doprave . Je to tlač pod č. 306. Nech sa páči, pán spravodajca.
J. Laššáková, poslankyňa: (2006-09-05):
Cieľom navrhovanej zmeny je zosúladiť nároky po skončení výkonu funkcie poslancov a členov vlády. Navrhované zmeny riešia tri okruhy nárokov. 1. Podľa navrhovanej zmeny v § 2 ods. 1 sa nárok na päť platov po zániku mandátu poslanca viaže na časť výkonu mandátu poslanca, a to najmenej na päť mesiacov. Myslím si, že nie je správne ani hospodárne, aby náhradník, ktorý vykonával mandát poslanca len jeden deň, mal nárok na päť platov, to znamená, taký istý nárok ako poslanec, ktorý vykonáva mandát celé volebné obdobie. V tejto súvislosti chcem len poukázať na to, že Národná rada v tomto volebnom období vyplatí postupne náhradníkom, ktorí boli len jeden deň na ustanovujúcej schôdzi, postupne sumu 3 373 500 Sk. Skutočne je to veľká suma, ktorá teda pôjde a zaťaží daňových poplatníkov, a preto si myslím, že v tejto časti úprava je namieste. 2. V ďalšom navrhovaná úprava sleduje, aby nárok poslancovi patril len jedenkrát za volebné obdobie. Odstráni sa zvýhodnenie tých poslancov, ktorí viackrát za volebné obdobie nastúpili ako náhradníci, oproti tým, ktorí mandát poslanca vykonávajú celé volebné obdobie. 3. Zosúlaďuje sa úprava nárokov poslancov podľa § 2 a členov vlády. To znamená, ak si člen vlády po skončení funkcie uplatní mandát poslanca, nebude mu podľa navrhovanej zmeny patriť plat ešte tri mesiace po skončení výkonu funkcie člena vlády tak, ako to bolo podľa doterajšej úpravy. Odstráni sa dvojité zvýhodnenie, pretože po zániku poslaneckého mandátu mu patria nároky podľa § 2 ods. 1. Ďalej sa navrhuje, aby zákon nadobudol účinnosť dňom vyhlásenia. Návrh zákona nepredpokladá zvýšenie nárokov na štátny rozpočet, naopak, zabezpečí úsporu. Návrh zákona nie je v rozpore s prioritami a cieľmi hospodárskej politiky. Návrh zákona neovplyvní zamestnanosť a nevyžiada si zvýšenie počtu pracovníkov. Vzhľadom na to, že je to dosť citlivý zákon a verejnosť ho bude takisto citlivo vnímať, prosím, panie poslankyne, páni poslanci, aby ste podporili predloženú novelu zákona. Ďakujem pekne.
P. Hrušovský, predseda NR SR: (2004-12-02):
(Hlasovanie.) 135 prítomných, 106 za návrh, 1 proti, 26 sa zdržalo, 2 nehlasovali. Body zo spoločnej správy sme schválili. Prosím ďalší návrh.
Paška, Pavol, predseda NR SR (2014-11-10):
Pán poslanec Viskupič, reakcia.
Hrnčiar, Andrej, podpredseda NR SR (2018-05-10):
Takže vyhlasujem všeobecnú rozpravu za skončenú. Chce zaujať k rozprave stanovisko navrhovateľ? Áno, nech sa páči, pán minister.
Kollár, Boris, predseda NR SR (2023-06-13):
Ďakujem. Prosím, zaujmite svoje miesto v rokovacej sále. Teraz musím vyhlásiť päťminútovú technickú prestávku, aby mohli zamestnanci kancelárie zapracovať meno nového poslanca do hlasovacieho systému, a po tejto päťminútovej prestávke vás poprosím, aby ste vybrali karty a zase zasunuli, aby sme vedeli reštartnúť systém. Takže vyhlasujem teraz päťminútovú prestávku. (Prestávka.)
Bugár, Béla, podpredseda NR SR (2018-03-14):
Prerušujem rokovanie o tomto bode programu. Ďakujem pekne. Teraz budeme pokračovať prvým čítaním o návrhu poslancov Mariana Kotlebu, Milana Mazureka, Stanislava Drobného, Petra Krupu a Jána Kecskésa na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a zákona č. 372/1990 Zb. o priestupkoch (tlač 863). Pán poslanec Mazurek, nech sa páči, máte slovo. (Rokovanie o návrhu poslancov Národnej rady Slovenskej republiky Mariana Kotlebu, Milana Mazureka, Stanislava Drobného, Petra Krupu a Jána Kecskésa na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 372/1990 Zb. o priestupkoch v znení neskorších predpisov , tlač 863.)
Glenda, Tibor, poslanec NR SR (2015-02-04):
Pán predseda, sme v treťom čítaní. Prosím, otvorte rozpravu.
Zmajkovičová, Renáta, podpredsedníčka NR SR (2012-09-18):
Pán poslanec Krajcer, s reakciou.
Danko, Andrej, predseda NR SR (2016-12-08):
Desať minút. To znamená, ak je všeobecný súhlas, dovolil by som dokončiť správu do 11.10 a 11.10 by sme hlasovali. (Reakcie z pléna.) Nie je súhlas? (Súhlasná reakcia pléna.) Je, áno? Dobre, takže 11.10 predpokladám ukončenie správy a potom po trojminútovej prestávke budeme hlasovať, dobre?
Budaj, Ján, poslanec NR SR (2016-12-01):
Áno, tak potom sa ospravedlňujem. No ale to sa, to sa bude hodiť, hej? (Smiech v sále a reakcia z pléna: „Ako komu.“ ) Dobre, dobre. Myslím, že ale všetci zúčastnení v sále aj vrátane vás, pán predkladateľ, vedia, o čom som hovoril. Ďakujem pekne.
Žiga, Peter, podpredseda NR SR (2023-11-23):
9. Ďakujem. Ďakujem pekne, pán podpredseda, zaujmite miesto pre navrhovateľov. Dávam slovo spravodajcovi z výboru pre obranu a bezpečnosť, predsedovi tohto výboru, pánovi poslancovi Tiborovi Gašparovi, aby informoval Národnú radu o výsledku prerokovania tohto návrhu vo výbore.
Šimečka, Michal, podpredseda NR SR (2024-06-14):
Ďakujem, pán poslanec. Rovnako ako pani poslankyňu, predsedníčku Kolíkovú, vás poprosím, aby ste boli okrem toho, že ste navrhovateľ, zároveň aj spravodajca pre túto časť tohto bodu. Nasleduje správa Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2023. Je to tlač 190. Poprosím povereného člena tohto výboru Gábora Grendela, aby správu uviedol. (Rokovanie o návrhu uznesenia k Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2023 , tlač 190.)
Kotleba, Marian, poslanec NR SR (2020-07-24):
Milan, ja si myslím, že mnohí nestíhali tvojmu tempu, vymysleli si schôdzu, aby sa rokovalo v podstate do skončenia, a potom, potom nevládzu. Ale spomínal si nové ministerstvo, tak keď Angelika mohla byť markíza, prečo by Veronika nemohla byť ministerka, to je asi, to je asi jej kvalifikácia. A s tými bankami, s tými bankami si, myslím, veľmi dobre trafil klinček po hlavičke, lebo to je skutočná vizitka tejto vlády. Služba bankám. Likvidácia výhod pre ľudí a služba bankám. A to, že si to trafil, svedčila aj reakcia tuná kolegov zo SaS-ky, ktorí proste nevedeli vydržať na svojich miestach, čiže asi, asi tam niečo na tom pravdy bolo. (Reakcie z pléna.) Škoda, škoda, škoda v dnešnej debate, kde my sme nejako sa nezapájali ani sme v podstate na toho Matoviča nejako neútočili, škoda, že sám premiér tomu dal tú nízku úroveň tým, že počas debaty o jeho odvolávaní odišiel do Trnavy, že odišiel do Trnavy, a ukázal, ako má úplne na háku, keď to musím tak povedať, celý parlament, všetkých poslancov, a že v podstate poslanci sa tu môžu medzi sebou hádať, handrkovať, rozprávať jedny argumenty, druhé argumenty, jemu to je jedno, on ide spinkať do Trnavy. Toto je to zrkadlo úrovne, ktorú dnes nie poslanci, ale sám premiér, sám premiér dal tomu, ako to vníma a akú úroveň aj podľa neho má parlament, a myslím, že to, čo si zhrnul v tých desiatich minútach, je len oprávnenou reakciou na jeho správanie počas dnešnej schôdze. A či sa to niekomu páči, alebo, s tým my už neurobíme nič, ale také sú jednoducho tie fakty.
Fecko, Martin, poslanec NR SR (2012-12-17):
Pán kolega, ďakujem za vašu faktickú pripomienku. Ja potom sa pýtam, načo potom máme tú kontrolu. Tak zrušme teda všetko a všetko budeme žalovať, budeme to viesť cez súdy, cez prokuratúru, ja neviem cez koho všetkého možného a zistíme, že bude to asi, podľa vás teda, účinnejšie, časovo menej náročné a zvládneme to lepšie. No, ja si myslím, že pokiaľ máme nejakého kontrolóra, nech dostane milión eur mesačne plat, nech ho dostane, ale urobí, že nám prinesie päťmiliónovú pokutu, uvalí tomu podniku. Nemám s tým problém. A o tom by to malo byť, že štát by mali zastupovať tí najlepší z najlepších, najlepší z najlepších hovorím, aj právnici. Ako to, že Tesco alebo nejaké reťazce budú mať právnikov, ktorí nás presúdia? No nie! A tu je celá pochybnosť, že my nemáme tých najlepších z najlepších, že budú hájiť nás, teda nás, občanov tejto republiky. Cez nás ako poslancov a cez naše orgány, ktoré máme. Aj cez štátnu a veterinárnu správu. Ďakujem pekne.
Přidal, Alojz, poslanec NR SR (2014-06-10):
Pán predseda, dajte hlasovať o postúpení návrhu zákona do druhého čítania.
Panáček, Milan, poslanec NR SR (2013-06-19):
Dajte, prosím, hlasovať, aby sme prerokovali zákon v treťom čítaní ihneď.
Číž, Miroslav, podpredseda NR SR (2015-01-29):
Pán poslanec Martvoň.
Viskupič, Marián, poslanec NR SR (2022-11-30):
Ďakujem pekne za slovo. Vážený pán predsedajúci, vážený pán minister, kolegyne, kolegovia, ja v podstate asi len pár slov, keďže tu otvoril tému, tému hrubého čistého dlhu pán minister. A ja to spravím. Normálne, že ja pochválim pána ministra, že v časoch, kedy tie úvery boli za nulu, že sme sa skutočne ako krajina dostatočne predzásobili. Áno, je to tak, rozdiel medzi čistým a hrubým dlhom je v celku hodne výrazný, dnes je to okolo 10 miliárd, a to sú, samozrejme, tie peniaze, ktoré máme v tej kasičke, ako to hovorí pán minister. Prosím, nevnímajme to, že 10 miliárd, ono krajina musí mať aj v tých najhorších časoch, aj keď teda strana SMER na konci predchádzajúceho volebného obdobia teda chcela zísť pod najnižšie pásmo, najnižšie pásmo dlhovej brzdy, tak znížila, znížila rezervy, ale to nikdy nie je na nulu, takže ono sa nedá povedať, že máme 10 miliárd. Krajina vždy potrebuje mať nejakú rezervu, dnes ju máme vyššiu ako štandardnú a, áno, máme rádovo okolo 5 miliárd takto pripravených za skutočne rozumný úrok. Čiže za toto veľmi chválim pána ministra, chválim ministerstvo financií, chválim ARDAL, ktorý má toto na starosti, Agentúru pre riadenie dlhu a likvidity. No a teraz ale by som bol veľmi rád, keby si pán minister zachoval svoje dobré zvyky a správal sa rovnako zodpovedne aj pre najbližšie obdobie. O chvíľku už budeme mať teda debatu o rozpočte a teda poviem prečo. Pretože tá situácia sa výrazne zmenila. Dnes už si ani taký ten európsky benchmark Nemecko nepožičiava, samozrejme, za nulu a už vôbec nie Slovensko. To znamená, že práve tá situácia sa veľmi zmenila, dnes si Slovensko požičiava tretie najdrahšie v celej Európskej únii. Pred nami je Grécko, pred nami je Taliansko a potom sme my. To je zásadný a veľký problém, stojí to už dnes, to požičiavanie, výrazný úrok. Tú miliardu, čo spomínal pán minister, áno, bolo 4,09 %, to je už vážne veľký úrok. Takže hovorím, veľmi dúfam a chcem, aby sa minister financií správal zodpovedne aj do budúcna a ten obrovský deficit, ktorý je plánovaný v budúcoročnom rozpočte, bude ale extrémne náročné prefinancovať a hlavne extrémne drahé, preto ten rozpočet mal a mohol vyzerať inak a, samozrejme, treba urobiť všetko preto, aby nakoniec aj vyzeral inak, pretože v rozpočte to, samozrejme, ministerstvo financií priznáva, že dlhová služba, ktorá nás stála ešte vlani okolo, ak si dobre pamätám, 629, 630 miliónov eur, to sú vlastne splátky dlhu, no a v tomto roku sme do konca 10. mesiaca zaplatili okolo 900 miliónov, samozrejme, ešte niečo poplatíme za posledné dva mesiace, čiže možno to bude okolo miliardy. A rozpočet už pre budúci rok rozpočtuje, plánuje sumu vyše 1,3 miliardy len na splátky dlhov. No ale zároveň ten rozpočet nás extrémne a extrémne zadlžuje a toto je ten problém, veď budeme sa o tom baviť bližšie pri samotnom rozpočte, len teda chcel som to tu spomenúť a požiadať, poprosiť pána ministra, aby v zodpovednom hospodárení pokračoval aj v ďalšom roku. Ďakujem pekne.
Grausová, Natália, poslankyňa NR SR (2019-06-19):
Občan Danko, vy ste zbavili (povedané s úsmevom) Slovenskú národnú stranu všetkého slovenského, aj všetkého národného. Ste vlastizradca a ste neuveri..., neuveriteľne klamete, že sa nehanbíte, teraz tieto vaše pokrytecké slová, ktoré ste hovorili, celkom protirečia vašim skutočným skutkom. Hanbite sa!
M. Belásová, poslankyňa: (2009-06-16):
A ešte k tomu, čo ste povedali ohľadom nevýhodnosti úverov. No, musím vám povedať, že na rozdiel od terajšieho spôsobu úverovania je to 100-percentný úver. Sto percentný. Čiže to je ďalšia výhoda. A to ste, samozrejme, nespomenuli asi účelovo. Takže hovorím, pán poslanec. I ja mám skúsenosti s ľuďmi, ktorí sa už nevedia dočkať, kedy spustíme tento nový program. Takže pre mňa je to dôležité a nie vaše táranie, pán poslanec. Ďakujem.
Brocka, Július, poslanec NR SR (2013-02-06):
Najprv by som vám chcel povedať, že sa mi podarilo prekonať môj osobný rekord o 15 sekúnd, teda presun z druhej strany sem do rokovacej sály. (Potlesk.) Chcem povedať pani predsedajúcej, chcem povedať pani predsedajúcej, že ja si sledujem program rokovania, ale my sme sa dozvedeli tesne pred rokovaním o tomto bode, že predchádzajúci bod predkladatelia stiahli, a preto sa chcem spýtať, predkladatelia už tretíkrát stiahli ten návrh zákona, možno to by ste mali vysvetliť, pani Laššáková, lebo ja som sledoval program, ale ste ma zaskočili, že zrazu bod predo mnou vypadol. Ale som rád, že ešte som, mám dobrú kondíciu a že som osobný rekord prekonal.
Hrnčiar, Andrej, podpredseda NR SR (2019-05-10):
Reakcia na faktickú – pán poslanec Heger.
Paška, Pavol, predseda NR SR (2012-06-27):
Hlasujeme. (Hlasovanie.) 138 prítomných, 137 za, 1 nehlasoval. Návrh uznesenia sme schválili. Teraz to bude hlasovanie o návrhu uznesenia k návrhu na vyslovenie súhlasu Národnej rady Slovenskej republiky so zmenami Dohovoru ITU prijatými na Konferencii vládnych splnomocnencov 2010 Medzinárodnej telekomunikačnej únie (ITU) v dňoch 4. až 22. októbra 2010 v Guadalajare (Mexiko) v znení vyhlásení a výhrad, ktoré týmto dokumentom prijme Slovenská republika . Je to tlač 56.
Blanár, Juraj, podpredseda NR SR (2022-12-01):
Ďakujeme za želanie pekného večera, ale ešte dokončíme veci, ktoré sú pred nami. Pán poslanec, na vaše vystúpenie s faktickou poznámkou bude reagovať pán poslanec Habánik. Nech sa páči.
Kéry, Marián, poslanec NR SR (2015-11-13):
Ešte raz ďakujem. Vážený pán predseda, panie poslankyne, páni poslanci, dovoľte mi, aby som predniesol svoj pozmeňujúci návrh k vládnemu návrhu zákona o rozvojovej spolupráci a o zmene a doplnení niektorých zákonov (tlač 1649). Vládny návrh zákona o rozvojovej spolupráci a o zmene a doplnení niektorých zákonov sa mení takto: Článok VIII sa vypúšťa a doterajší článok IX sa primerane prečísluje. Odôvodnenie: V čl. VIII sa novelizuje zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorý však bude s účinnosťou od 18. apríla 2016 zrušený prostredníctvom vládneho návrhu zákona o verejnom obstarávaní a o zmene a doplnení niektorých zákonov (tlač 1731). Vypustením predmetného článku a jeho súčasným vložením do tlače 1731 spolu s ďalšími potrebnými úpravami sa zabezpečí zrušenie ostatnej novely zákona č. 25/2006 Z. z. o verejnom obstarávaní ku dňu účinnosti novej právnej úpravy. Pán predseda, skončil som.
Jurinová, Erika, podpredsedníčka NR SR (2013-10-25):
S reakciou na faktické poznámky pán poslanec Poliačik.
J. Richter, poslanec: (2009-06-17):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 15. mája 2009 pod číslom 1102 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali nasledovné výbory: ústavnoprávny výbor, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. A odporúčam, aby predmetný návrh zákona prerokovali výbory v lehote do 2. septembra 2009 a gestorský výbor do 4. septembra 2009. Pani podpredsedníčka, prosím, otvorte rozpravu.
M. Číž, podpredseda NR SR: (2007-05-15):
So stanoviskom k faktickým poznámkam pani poslankyňa Mária Sabolová, nech sa páči.
Lišková, Iveta, poslankyňa NR SR (2011-02-03):
Pán predsedajúci, dajte, prosím, hlasovať o uznesením Národnej rady Slovenskej republiky, ktorým Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Rámcovou dohodou o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej a rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
Richter, Ján, minister práce, sociálnych vecí a rodiny SR (2013-03-15):
Ďakujem pekne za slovo, pani podpredsedníčka Národnej rady. Vážené panie poslankyne, páni poslanci, návrh zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci, sa predkladá na základe Programového vyhlásenia vlády Slovenskej republiky na roky 2012 až 2016. Účelom návrhu zákona je zlepšiť podmienky zaisťovania bezpečnosti a ochrany zdravia pri práci zamestnancov. Z tohto dôvodu sa navrhuje - najmä zmena podmienok účasti zamestnancov na rekondičných pobytoch, - vymedziť činnosť, pri ktorých bude zdravotná spôsobilosť na prácu podmienkou na vydanie preukazu, resp. osvedčenia, alebo dokladu o absolvovaní výchovy a vzdelávania na vykonávanie niektorých pracovných činností, - aby preukazy a osvedčenia fyzickým osobám na vykonávanie odborných prehliadok a odborných skúšok vyhradených technických zariadení vydávali inšpektoráty práce. Návrh zákona sa tiež zaoberá a predpokladá s cieľom reagovať na poznatky, ktoré za uplynulé obdobie vyplynuli zo samotnej aplikačnej praxe. V súvislosti s navrhovanou právnou úpravou sa zároveň článkami novelizuje aj zákon č. 125/2006 Z. z. o inšpekcii práce a návrh zákona Národnej rady Slovenskej republiky č. 145/1995 Z. z. o správnych poplatkoch. Skončil som, pani podpredsedníčka.
Žiga, Peter, podpredseda NR SR (2024-06-21):
Pán spravodajca, chcete sa vyjadriť k rozprave?
Lazár, Ladislav, poslanec NR SR (2010-07-08):
Sľubujem. (Potlesk.)
Kyselica, Lukáš, poslanec NR SR (2023-02-01):
Ďakujem veľmi pekne, pán predseda. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sulík, Richard, predseda NR SR (2011-07-12):
Dávam slovo spoločnej spravodajkyni z výboru pre sociálne veci poslankyni Erike Jurinovej, aby informovala Národnú radu o výsledku rokovania výborov. Nech sa páči.
Danko, Andrej, podpredseda NR SR (2024-06-14):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. O slovo požiadal pán Truban, nech sa páči. V rámci rozpravy ako navrhovateľ chcete vystúpiť či záverečným slovom? (Reakcia navrhovateľa.) Dobre, takže v rámci rozpravy o slovo nepožiadal pán navrhovateľ, ale pán spravodajca. Nech sa páči.
Zmajkovičová, Renáta, podpredsedníčka NR SR (2014-06-04):
O slovo požiadal v zmysle rokovacieho poriadku pán poslanec Vašečka ako navrhovateľ. Nech sa páči. (Reakcia z pléna.)
Jurinová, Erika, podpredsedníčka NR SR (2012-11-06):
Pán poslanec Fecko.
P. Paška, predseda NR SR: (2009-02-11):
(Hlasovanie.) 139 prítomných, 119 za, 1 proti, 19 sa zdržalo. Návrh sme pridelili do výborov a určili lehoty. Poprosím vás, pán poslanec, aby ste uviedli v prvom čítaní hlasovanie aj o vládnom návrhu zákona o finančnom sprostredkovaní a finančnom poradenstve. Je to tlač 885.
L. Miklós, poslanec: (2007-06-21):
Druhá otázka je, a o tom sa môžeme začať baviť, ale to nie je otázka tejto novely, či je naozaj správne všade a v každom prípade vymedzená hranica chráneného územia. To, samozrejme, treba preverovať, nakoniec sa to deje. Ochrana prírody trvalo preveruje hranice jednotlivých chránených území, len to ide ťažko predovšetkým preto, lebo máme zmenené vlastnícke pomery po roku 1990, tak každú parcelu treba osobitne preverovať. Čiže, to je naozaj problém, ale to nemôže byť problém v tom, že teraz povieme, ochrana prírody, robte to, čo povie lesník, alebo sa povie v chránených územiach. Čiže, toto si musíme vyjasniť. Ďakujem pekne.
Bubeníková, Anna, predsedníčka (2011-07-06):
Ďakujem pekne. Vážené dámy, vážení páni, v zmysle ustanovenia § 34 ods. 5 zákona 92/1991 Zb. o podmienkach prevodu majetku štátu na iné osoby v znení neskorších predpisov predkladá Fond národného majetku Výročnú správu o činnosti Fondu národného majetku Slovenskej republiky za rok 2010 po prerokovaní vo vláde Slovenskej republiky na schválenie Národnej rade Slovenskej republiky. Výročná správa obsahuje popis zmien vo fungovaní Fondu národného majetku po novele zákona 92/91 Zb. predovšetkým zmeny v počte orgánov v zložení orgánov Fondu národného majetku, zmeny v celkovej organizačnej štruktúre pri zostávajúcom objeme agendy Fondu národného majetku. Fond národného majetku pokračoval v jeho hlavných aktivitách v roku 2010, predovšetkým vo výkone akcionárskych práv, v sledovaní vymáhaní pohľadávok Fondu národného majetku, ako je iste známe, najväčšou pohľadávkou Fondu národného majetku je prihlásená pohľadávka v konkurze na Novácke chemické závody, v uspokojovaní reštitučných nárokov formou vydávania zmeniek, bezodplatných prevodov akcií na nadobúdateľov v zmysle rozhodnutia vlády, obhajovanie záujmov fondu v súdnych sporoch, aktívnych aj pasívnych, v ktorých ešte stále je v objeme stodvadsaťšesť súdnych sporov, objem zhruba 400 mil. eur. Vo vyplácaní dlhopisov oprávneným osobám zostáva neustále v evidencii tridsaťsedemtisíc oprávnených osôb, ktoré si uplatňujú približne 16 mil. eur, preberanie cenných papierov od občanov, predovšetkým teda nechcených cenných papierov v zmysle novely zákona 92 aj zákona o cenných papieroch. Fond národného majetku za rok 2010 prebral 5,2 mil. ks cenných papierov od stotridsaťtisíc občanov, čo predstavovalo pre Fond národného majetku náklady 8,94 mil. eur. Fond hospodáril v roku 2010 s prebytkom peňažných prostriedkov 254 mil. 700 tis. eur, ktoré budú použité na plnenie záväzkov fondu v nasledujúcom období. V roku 2010 došlo k hromadnému prepúšťaniu na Fonde národného majetku. Zaznamenali sme pokles o 37 zamestnancov. Ďakujem za pozornosť.
F. Mikloško, poslanec: (2009-10-15):
Po druhé, pani ministerka spravodlivosti, vymenovali ste, čo máte všetko na niektorých tých signatárov. Máte ešte aj na nejakých ďalších sudcov? Poprípade čakáte, že sa ozvú, aby ste aj na nich vytiahli niečo? A po tretie, pani ministerka, prečo ste nezačali s tými prípadmi veľmi vážnymi, o ktorých ste tu hovorili, hneď ako ministerka konať, poprípade rovno nejaké disciplinárne konanie? Prečo ste začali s pani Dubovcovou, ktorá mala výhrady voči pánovi Harabinovi? Prečo ste nezačali výkon, ale ste si svoju povinnosť v prípade týchto vážnych argumentov, ktoré ste tu rozprávali?
Verešová, Anna, poslankyňa NR SR (2018-06-20):
Ďakujem za slovo. Vážený pán predsedajúci, vážené kolegyne a kolegovia. Nemyslela som si, že k vyhláseniu Národnej rady, že odmieta Národná rada akékoľvek prejavy nenávisti a extrémizmu, ktoré nabádajú ľudí k takýmto činom, že bude takáto vášnivá rozprava. Pretože nie je vôbec dôležité a vôbec nie potrebné, aby sme zostali v emóciách, aby sme zostali v emočnej rovine. Napriek tomu ďakujem za to svedectvo podpredsedníčke Národnej rady Lucii Ďuriš Nicholsonovej, ktoré nám tu predniesla, a myslím si, že nám viacerým behal mráz po chrbte, že sa to môže stať a stáva komukoľvek, že sa stretne s prejavmi nenávisti a ohrozenia svojho zdravia, ba dokonca života. Chcem poďakovať kolegyni Cséfalvayovej za to, že prišla s týmto návrhom. Som presvedčená, že my ako poslanci sme prví, ktorí musia sa takto vyjadriť, musia dať jasné stanovisko, a hlavne sme prví, ktorí sa musíme zdržať akýchkoľvek prejavov, ktoré podnecujú nenávisť. Ja s hlbokou ľútosťou spomínam na tú tragédiu, ktorá sa stala na Obchodnej v Bratislave, a ospravedlňujem sa a žiadam o odpustenie rodinu tohoto Henryho, ktorého na Slovensku zabili a ktorý prišiel na Slovensku o život. Slovensko také nie je. Slovensko také nie je. Ja chcem zdôrazniť, že nemusíme sa pýtať a zdokladovať a argumentovať, či násilie narastá, či údajne narastá, či naozaj narastá. Počúvajme ľudí a počúvajme tieto svedectvá, ktoré tu zazneli aj dnes. A chcem zdôrazniť, že aj slová zabíjajú a v prvom rade to musíme vedieť my kresťania. Lebo slová naozaj zabíjajú a berú človeku dôstojnosť a život. Opakovane k tomu vyzýva pápež František. Vyzýva na boj proti nenávisti, ale zdôrazňuje, že sa tu šíri ľahostajnosť. „Nepriateľom,“ citujem pápeža Františka, „je nielen nenávisť, ale ešte viac ľahostajnosť“. A nazýva to vírusom ľahostajnosti. A práve preto bolo potrebné, aby v Národnej rade sme prijali takéto uznesenie, aby sme sa ako poslanci a poslankyne vyjadrili, že odmietame akékoľvek prejavy, akékoľvek útoky, lebo Slovensko také nie je. Chcem ešte povedať ako predsedníčka výboru pre ľudské práva a národnostné menšiny, že my sme ešte 11. júna taktiež na svojom zasadnutí prijali uznesenie výboru k týmto k prejavom nenávisti a násilia, ktoré odmietame. O to viac som sa potešila, že následne Národná rada ako, ako inštitúcia, ako predstavitelia krajiny Slovenska, že spoločne prijmeme takéto uznesenie. Ale chcem povedať, že ma stále prekvapuje, že sme schopní pri tomto uznesení, pri odmietaní násilia, verejnému odmietnutiu násilia tu z tohto pultu, z tohto miesta to násilie šíriť, tu v tejto Národnej rade. Ak ideme podporiť toto uznesenie, naozaj tam nemá byť žiadne „ale“. Ale mali sme tu vystupovať len tak, že odmietame naozaj nenávisť na komkoľvek, na akomkoľvek, na ktoromkoľvek človeku. Na výbore na zasadnutí sme trošku cifrovali to naše uznesenie, aby sme sa na ňom všetci zhodli, aby bolo prijaté. A ja chcem ešte dodať to, čo sa tam nedostalo, že vyzývam všetkých verejne činných a verejne známych ľudí, osobností, predstaviteľov, aby sme sa zdržali všetci akýchkoľvek slovných prejavov, ktoré podnecujú k nenávisti a vzrastaniu extrémizmu. Ďakujem pekne.
P. Hrušovský, podpredseda NR SR: (2001-11-29):
P. Ošváth, poslanec: Ďakujem za slovo, pán predsedajúci. Chcel by som podporiť vystúpenie pána poslanca Tuchyňu, ktorý uviedol veľmi jednoznačné argumenty hovoriace o tom, že parlament by mal prijať adekvátne legislatívne opatrenia, aby nemohlo dochádzať v budúcnosti k určitému poškodzovaniu alebo k diskriminácii vojenských výsluhových dôchodcov a aby ich výsluhové dôchodky boli zvyšované pravidelne takým istým tempom a v tej istej výške ako pre všetky ostatné druhy a kategórie dôchodcov. Ďakujem.
Kamenický, Ladislav, poslanec NR SR (2012-09-11):
Teraz dajte, prosím, hlasovať o ďalšom pozmeňujúcom návrhu, ktorý podal poslanec Gál.
Nicholsonová, Lucia, podpredsedníčka NR SR (2016-04-22):
Ďakujem pánovi poslancovi Vašečkovi. Ja som sa tiež chcela prihlásiť s faktickou, ale nemôžem podľa § 23 rokovacieho poriadku, tak ja iba krátko chcem zareagovať. Vy ste sa prihovárali k mamičkám na materskej a ja by som chcela upriamiť vašu pozornosť, že máme aj otcov na materskej dovolenke a sú to prvé lastovičky, a preto by sme podľa mňa na nich nemali zabúdať v tých našich vystúpeniach, lebo možnože to ďalších a ďalších otcov podporí k tomu, aby išli na tú materskú dovolenku. Iba toľko som chcela. Pán poslanec, na vaše vystúpenie sa prihlásilo deväť poslancov s faktickými poznámkami. Ukončujem možnosť prihlásiť sa s faktickou poznámkou. A ako prvý vystúpi pán poslanec Krajniak. Nech sa páči.
Bublavý, Dušan, poslanec NR SR (2014-05-29):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 127 poslancov, za 83, proti 19 (potlesk), ďakujem velice pekne za uvedené hlasovanie, zdržalo sa 22, 3 nehlasovali. Uvedený návrh sme schválili. Konštatujem, že Národná rada po opätovnom prerokovaní schválila zákon o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy, vrátený prezidentkou Slovenskej republiky. Pokračujeme v prerušenom ro.., pardon, áno, v prerušenom rokovaní o bode 76 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, je to tlač 1580. Tunak som mal nahlásené, že bude otvárať sa rozprava, ale asi nie. Tak v tom prípade poprosím poslanca Marka Krajčího, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1580.)
Remišová, Veronika, poslankyňa NR SR (2016-04-18):
... kde sa ctí opozícia, iný názor správania a kde sa nerobia teatrálne gestá. A pán predseda nás tu karhá, ako malé deti, prerušuje nás, vypínajú sa nám mikrofóny. (Reakcie z pléna.) Vypínajú sa nám mikrofóny, ale to, ako ste naložili nás s týmto návrhom, o ktorom ste sľúbili, že bude uspokojivo vyriešený, tak to ani o novej kultúre nesvedčí, ani o dobrom správaní, ani o nejakom správaní, kde s ctí opozícia a iný názor. Takže začali ste teda veľmi zle. Ďakujem. (Potlesk.)
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 4 poslanci, proti 113 poslancov, zdržalo sa 9 poslancov, nehlasovalo 5 poslancov. Tento návrh sme neschválili.
Danko, Andrej, podpredseda NR SR (2024-01-25):
Ďakujem. Nasleduje poslanec Dostál. Vyhlasujem krátku prestávku do 17.40 h. (Krátka prestávka.)
Pollák, Peter, poslanec NR SR (2023-12-13):
Ďakujem pekne. Julo, aj ja ťa pochválim a možno to bude prekvapivé pre pána Dubéciho, ale chválime takisto aj poslancov za PS-ko. Včera som pochválil Sulíka za rozpravu, chválime aj poslancov za KDH, dokonca im aj tlieskame a Lukáš vám aj zaspieva. Tak k tebe teraz, Julo, vláde nezáleží na tom, čo je to dlhodobý plán, čo je to reálna pomoc ľuďom. Jednou rukou chcú dávať dôchodky, druhou rukou ale budú brať firmám, obyčajným ľuďom a najmä pracujúcim, ktorí držia našu ekonomiku nad vodou. Hlavne krátkodobo dať jeden rok bez ohľadu na to, čo bude potom. Doslova ožobračiť bežných ľudí. Farizejstvo je v tom, že okrem obrovského zdanenia ľudí ešte aj klamú a zavádzajú. Snažia sa vyzerať ako tí najchrumkavejší zástupcovia najchudobnejších ľudí napriek tomu, že zvyšujú zdravotné poistenie, že zvyšujú ceny poplatkov, alebo že sa ich snažia ošklbať o budúce dôchodky. Ale presne ako si hovoril, Julo, je pred prezidentskými voľbami a treba ľuďom čo najrýchlejšie rozdať, lebo je možné, že ich kandidát nevyhrá. Ďakujem pekne.
Poliačik, Martin, poslanec NR SR (2015-05-21):
Ďakujem, pán minister. Mám teda iba veľmi krátku doplňujúcu otázku. Viete aspoň zhruba povedať, že čo tomu teda bráni, aké sú možno technické alebo legislatívne prekážky, či je potrebné niekde v zákone povoliť zdieľanie databáz medzi ministerstvami alebo rezortmi, alebo medzi jednotlivými inštitúciami štátnej alebo verejnej správy na to, aby v budúcnosti sa dala urobiť mapa nielen uplatnenia absolventov stredných škôl, ale aj ich finančného ohodnotenia?
K. Tóthová, poslankyňa: (2001-09-05):
I. Presperín, podpredseda NR SR: Ďakujem. Ako posledná v rozprave vystúpi pani poslankyňa Sárközy. Nech sa páči, máte slovo, pani poslankyňa.
Grendel, Gábor, podpredseda NR SR (2020-03-25):
S faktickou pán poslanec Čekovský.
P. Hrušovský, podpredseda NR SR: (2001-11-07):
Páni poslanci, prerušujem rokovanie o tomto návrhu zákona. (Ruch v sále.) Zajtra ráno o 9.00 hodine budeme hlasovať o návrhu zákona ako o celku. (Ruch v sále.) Pán poslanec Gašparovič.
Jurinová, Erika, podpredsedníčka NR SR (2012-09-19):
Ďakujeme, Tóno. Pán poslanec Osuský.
Schlosár, Rastislav, poslanec NR SR (2021-04-30):
Vážený pán bývalý a dúfam, že už definitívne bývalý predseda vlády a čoskoro už aj bývalý minister, vy ste sa tu v tom svojom vystúpení hneď na úvod, ten váš tón hlasu bol naozaj taký, ako keby ste sa mali každú chvíľu rozplakať. Dokonca kolegovia tuná z vládnej koalície vám tu drukovali aj vy ste to sám povedali, ako vám veľmi záleží na životoch, že pre vás je najväčšia hodnota ľudský život a že vlastne všetko, čo ste robili, že celé Slovensko, to, že ste ho položili na kolená, je len preto, lebo ste chceli chrániť ľudské životy. Ale ak by to bola pravda, to, čo hovoríte, že život je pre vás najväčšia ľudská hodnota, tak mi vysvetlite, ako je možné, že ešte stále, ešte stále po toľko rokoch, po tom, čo tu padla bývalá totalita, tak je možné, že sú v interrupciách vraždené ročne tisíce detí. A keď už hovoríme o tých číslach, že čísla nepustia, lebo vy ste s tým začali, 5 824 zavraždených detí, to sú posledné čísla. Vy ste s tým neurobili absolútne nič! Stále je to v Slovenskej republike legálne aj za vašej vlády, vašej Matovičovej vlády, aj za tejto súčasnej Hegerovej vlády. Ak vám naozaj na ľudských životoch záleží, tak ako je možné, že do programového vyhlásenia vlády ste opakovane dali to, že Slovenská republika sa má orientovať na zločineckú organizáciu NATO, že to je pilier našej bezpečnosti, organizácia, ktorá, opäť, zasa čísla nepustia, v roku 1999 len počas bombardovania Juhoslávie zavraždila viac ako 5-tisíc civilistov a z toho 1 200 detí? Tak o akej ochrane života a akom živote ako ľudskej hodnote tu hovoríte? Vy ste obyčajný pokrytec a farizej a jedného dňa sa budete za to zodpovedať aj pred Bohom, aj pred národom.
Jurinová, Erika, podpredsedníčka NR SR (2013-03-12):
Vážené panie poslankyne, vážení páni poslanci, budeme teda prerokovávať, pokračovať v druhom rokovacom dni 15. schôdze Národnej rady Slovenskej republiky. Na dnešnom rokovacom dni požiadal o ospravedlnenie pán poslanec Juraj Droba, Ivan Mikloš, Zsolt Simon, Ivan Štefanec... (Ruch v sále.) A poprosím vás o kľud v rokovacej sále. Päťminútovú prestávku dávam, kým sa ukľudní situácia v rokovacej sále. (Krátka prestávka.) (Po prestávke.)
Zmajkovičová, Renáta, podpredsedníčka NR SR (2013-04-30):
Pani poslankyňa Žitňanská Lucia.
Vaľová, Jana, poslankyňa NR SR (2022-03-17):
Ďakujem veľmi pekne, ja som opäť vynikajúco pobavila, lebo pani kolegyňa spomenula pána Šudíka, ten si dal teraz faktickú a ja neviem o tom, že by pán Šudík aspoň raz v mestskom zastupiteľstve navrhol zmenu VZN-ka (povedané so smiechom, ruch v sále a zaznievanie gongu), alebo resp. aplikoval vaše zákony v mestskom zastupiteľstve, a majú väčšinu. Takže viete, vyzývajte svojich poslancov, ktorí sú v komunálnej politike, pani kolegyňa, aby išli príkladom, pretože keď nejdeme príkladom (povedané so smiechom), tak si z tých ľudí robíte naozaj prču. Ďakujem.
P. Abrhan, poslanec: (2006-12-07):
Pán poslanec Ďuračka, spomínali ste rozpočty obcí. V pondelok sme prerokúvali návrh zákona o presune kompetencií a o financovaní neštátnych škôl a školských zariadení, vtedy sme hovorili a bolo odúčtované z ministerstva školstva, to bolo 570 mil. korún, ak ma pamäť neklame, a tieto finančné prostriedky, aj keď prišlo k presunu kompetencií, neboli transparentne presunuté do rozpočtu obcí. Ak ste hovorili, že tento rozpočet je pre obce pripravený tak, že zahŕňa všetky požiadavky, a hovorili ste o tom, že sú zahrnuté v daniach, tak musím vám povedať, že neštátne školy pôsobia len v 70 obciach. Čiže darmo je to zahrnuté v daniach, ktoré dostávajú rozpočty všetkých obcí, ale tých 70 obcí tam nie sú zohľadnené. Tak by som bol rád, keby ste mi povedali váš názor, ako vnímate a ako majú byť ošetrené finančné prostriedky pre deti, ktoré sa zúčastňujú vyučovania v týchto neštátnych zariadeniach. Ďakujem pekne.
Laššáková, Jana, podpredsedníčka NR SR (2013-06-20):
Ďakujem, pán minister. Ďalšiu otázku, v poradí šiestu, položil pán poslanec Pavol Zajac ministrovi spravodlivosti Slovenskej republiky Tomášovi Borecovi a otázka znie: „Pán minister, keďže ste sa na nedávnej hodine otázok pre neprítomnosť vyhli mojej otázke ohľadne nepreberania pozvaní premiéra Fica a jeho vyhýbaniu sa pojednávaniu súdu vo veci žaloby za výroky o voľbe generálneho prokurátora a korupčnej kauze Osrblie a keďže vaša zaslaná a prečítaná odpoveď bola nedostatočná, zopakujem svoju otázku. Súhlasíte s tým, aby aj ostatní občania podľa vzoru premiéra Roberta Fica odmietali preberať doporučené súdne zásielky?“ Poprosím vás o odpoveď, pán minister, ako aj oznámenie ukončenia odpovede.
Ledecký, Vladimír, poslanec NR SR (2022-03-16):
Vážený pán predseda, vážené panie poslankyne a vážení páni poslanci, v rozprave bol podaný jeden pozmeňujúci návrh. Spoločná správa neobsahuje žiadne pozmeňujúce návrhy. Nakoľko bol včera v rozprave podaný pozmeňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.